Italiano: # Anselmo Roveda (1972)

Scrittore e studioso di letteratura e tradizioni popolari, ha scritto in italiano una ventina di libri per i ragazzi, alcuni dei quali premiati e tradotti all’estero; è professore a contratto di Sceneggiatura II (Analisi delle strutture narrative e elementi di scrittura creativa) all’ISIA di Urbino e vicedirettore della rivista _Andersen_. Nato in un’epoca in cui il genovese era divenuto lingua, come dice lui, «da bocce e da carte, da orto e pallone, da imprecazioni e motteggi», ma spinto dalla necessità di usare una parlata che fosse «fortemente sua, e allo stesso tempo una lingua universale, storica, fatta con le vite di chi vite aveva vissuto», ha dovuto studiarsela faticosamente, a partire proprio dai «rafataggi», gli avanzi della lingua che ci hanno lasciato le generazioni vissute prima di noi. Insomma, si trattava di trovare un punto d’incontro fra una tradizione antica e la modernità con le sue sfide, che non possono essere ignorate, in modo che la prima ne sia rivitalizzata e la seconda umanizzata, vivificata dalla memoria e dall’esperienza del passato. Molto spesso Roveda, con le sue liriche, si immerge in un mondo mediterraneo e solare – dove anche un genovese potrebbe ritrovarsi – con la speranza de dare nuova vita alle nostre tradizioni appoggiandosi a quelle di popoli che ci sono affini, operazione già tentata a loro modo da Giuliano Balestreri e da De André: un viaggio in Galizia piuttosto che a Roma o a Tokyo, un ricordo di Amalia Rodrigues, la citazione da Buttitta, si trovano su quest’itinerario psicologico e letterario, mentre le poesie d’attualità rientrano nuovamente in quella tradizione di impegno civile, che è tipica della letteratura in genovese.

Ligure: # Ansermo Roveda (1972)

Scrittô e studioso de lettiatua e tradiçioin popolare, o l’à scrito in italian unna vinteña de libbri pe-i figgeu, quarchidun premmiou e traduto à l’estranxeo; o l’é professô à contræto de Scenezzatua II (Analixi de struttue narrative e elementi de scrittua creativa) à l’ISIA de Urbin e viçedirettô de revista _Andersen_. Nasciuo inte unn’epoca che o zeneise o l’ea vegnuo à ëse unna lengua, comm’o ghe dixe lê, «da bòcce e da carte, da òrto e da ballon, da tacchi e mocchettæ», ma sponciou da-a neçescitæ de deuviâ unna parlâ ch’a foïse «fortemente sò, e into mæximo tempo unna lengua universâ, istòrica, fæta co-e vitte de chi vitte o l’aiva visciuo», o l’à dovuo studiâsela con giamin, à partî pròpio da-i «rafataggi», i avansi da lengua che n’à lasciou e generaçioin che l’é visciuo avanti niatri. In sciâ fin, gh’ea da attrovâ un ponto de incontro fra unna tradiçion antiga e a modernitæ co-e sò desfie, che no se peu fâ mostra de no veddile, de mainea che a primma a ne segge revitalizzâ e a segonda umanizzâ, vivificâ da-a memöia e da l’espeiensa do passou. Ben de sovente o Roveda, co-e seu liriche, o s’appossa inte un mondo mediterraneo e soâ – donde un zeneise ascì o porrieiva attrovâseghe ben – co-a speransa de dâ neuva vitta a-e nòstre tradiçioin in arrembâse à quelle di pòpoli che ne s’assomeggian, unn’opeaçion de za stæta tentâ à seu mòddo da-o Giulian Balestrê e da-o De André: un viægio inta Galiçia ciufito che à Romma ò à Tòkio, un regòrdo da Amalia Rodriguez, a çitaçion da-o Buttitta, s’attreuvan in sce st’itineräio pscicològico e letteräio, tanto che e poexie d’attualitæ pan che fan parte torna de quella tradiçion de impegno çivile, ch’a l’é tipica da lettiatua zeneise.